કંગના રાણાવત ખૂબ ટેલેન્ટેડ એક્ટ્રેસ છે, આ વાત ઇન્ડસ્ટ્રીમાં સૌએ સ્વીકારી છે. તે ત્રણવાર નેશનલ ફિલ્મ એવોર્ડ જીતી ચૂકી છે. તેણે 'તનુ વેડ્સ મનુ' અને 'ક્વીન' જેવી ફિલ્મો દ્વારા અનેક બોક્સઓફિસ રેકોર્ડ તોડ્યા છે. કોઇ ગોડ ફાધર વિના તેણે બોલિવૂડમાં પોતાનું સ્થાન બનાવ્યું છે અને સફળતા મેળવી છે. આથી કંગનાના ટેલેન્ટ પર પ્રશ્ન ઊભો કરી શકાય એમ નથી. હાલના દિવસોમાં કંગના પોતાના દરેક ઇન્ટરવ્યુમાં આ અંગે અને બોલિવૂડની કેટલીક કાળી બાજુ અંગે ઘણા બોલ્ડ નિવેદનો આપતી નજરે પડી છે. આ કારણે જ લોકો અનુમાન લગાવી રહ્યાં છે કે, કરણ જોહરનું ઉપરોક્ત ડીયર ટેલેન્ટ ટ્વીટ કંગના માટે છે.